my en fa en en en en en my my my my my my my my my my my my my my my my my my my my my my my my my my my my my my fr en zh nb hbs_lat pt my my my my my my en en my my my my my my my my my my my my my fr en en oc oc en cy en en fr my my my my my my my my my my my my my my my my my fr en zh nb hbs_lat pt my
စတုတ္ထအကြိမ်မြောက် မြန်မာ-ထိုင်း-အင်ဒိုနီးရှား-ကမ္ဘောဒီးယား (၄) နိုင်ငံ လုပ်အား ခေါင်းပုံဖြတ်ခြင်းနှင့် လူကုန်ကူးမှုကိစ္စရပ်များအပေါ် တရားဥပဒေအရ ပူးပေါင်း ဆောင်ရွက်ရေးဆွေးနွေး | Ministry Of Information
ပြည်တွင်းသတင်း
နိုင်ငံတကာသတင်း
သတင်းထုတ်ပြန်ချက်
နယ်သတင်းများ
နိုင်ငံတော်အစိုးရ၏ ကြေညာချက်များ
ဝန်ကြီးဌာန ကြေညာချက်များ
ဦးစီးဌာနနှင့် လုပ်ငန်းများ၏ ကြေညာချက်များ
ပြဌာန်းပြီး ဥပဒေများ
ရည်ညွှန်းကဏ္ဍ
မြန်မာ့ရုပ်ရှင်ထူးချွန်ဆု
ငြိမ်းချမ်းရေးဖော်ဆောင်မှု
နိုင်ငံတော်ပြန်တမ်း
အမျိုးသားစာပေဆု
MOI အကြောင်း
အကြံပြုခြင်း/တိုင်ကြားခြင်း
ကရင်အမျိုးသားနှစ်သစ်ကူးနေ့သဝဏ်လွှာ
လူရည်ချွန် (၁၉၆၄-၈၈)အဖွဲ့၏ ၂၀၁၆ ခုနှစ် နှစ်ပတ်လည်ညီလာခံနှင့်ညစာ စားပွဲကျင်းပ
ဒုတိယ သမ္မတ ဦးဟင်နရီဗန်ထီးယူနှင့် ဇနီး ယေရှုခရစ်တော်၏ မွေးနေ့တော် (ခရစ္စမတ်) နှင့် နှစ်သစ်ကူး အကြို ကျေးဇူး တော်ချီးမွမ်းခြင်း ညစာစားပွဲတက်ရောက်
ငြိမ်းချမ်းရေးလုပ်ငန်းစဉ် ရန်ပုံငွေဆိုင်ရာပေါင်းစပ်ညှိနှိုင်းရေးအဖွဲ့ဥက္ကဋ္ဌ နိုင်ငံတော်၏အတိုင်ပင်ခံပုဂ္ဂိုလ် ငြိမ်းချမ်းရေး လုပ်ငန်းစဉ်ရန်ပုံငွေဆိုင်ရာပေါင်းစပ် ညှိနှိုင်းရေးအဖွဲ့ အစည်းအဝေးသို့ တက်ရောက် အမှာစကားပြောကြား
ခင်ဦးမြို့၊ မြနန္ဒာကွက်သစ်၌ မီးလောင်မှုဖြစ်ပွား
You are here
စတုတ္ထအကြိမ်မြောက် မြန်မာ-ထိုင်း-အင်ဒိုနီးရှား-ကမ္ဘောဒီးယား (၄) နိုင်ငံ လုပ်အား ခေါင်းပုံဖြတ်ခြင်းနှင့် လူကုန်ကူးမှုကိစ္စရပ်များအပေါ် တရားဥပဒေအရ ပူးပေါင်း ဆောင်ရွက်ရေးဆွေးနွေး
နေပြည်တော် အောက်တိုဘာ ၁၈
စတုတ္ထအကြိမ်မြောက် မြန်မာ-ထိုင်း-အင်ဒိုနီးရှား-ကမ္ဘောဒီးယား (၄) နိုင်ငံ ငါးဖမ်းလုပ်ငန်း များနှင့် အခြားလုပ်ငန်းများတွင် လုပ်အားခေါင်းပုံဖြတ်ခြင်းဆိုင်ရာ လူကုန်ကူးမှုကိစ္စရပ်များ အပေါ် လူသားချင်းစာနာမှုအနေဖြင့် တရားဥပဒေအရ ပူးပေါင်း ဆောင်ရွက်ခြင်း အစည်းအဝေး ကို နေပြည်တော်ရှိ Park Royal ဟိုတယ်၌ ယနေ့နံနက်ပိုင်းတွင် စတင်ကျင်းပရာ မြန်မာနိုင်ငံ ရဲတပ်ဖွဲ့ ရဲချုပ် ရဲချုပ်ဇော်ဝင်းနှင့် ဩစတေးလျ နိုင်ငံသံအမတ်ကြီး H.E Nicholas Coppel တို့က အဖွင့်အမှာစကား ပြောကြားကြသည်။
မြန်မာနိုင်ငံ ရဲတပ်ဖွဲ့ ရဲချုပ် ရဲချုပ်ဇော်ဝင်းက ယခု လေးနိုင်ငံအစည်းအဝေးကို လူကုန်ကူးခံရ သူများအား ဥပဒေကြောင်းအရ အကူအညီပေးနိုင်ရန်၊ နိုင်ငံအချင်းချင်း ပိုမိုနီးကပ်စွာ ပူးပေါင်း ဆောင်ရွက်နိုင်ပြီး လူကုန်ကူးမှုများဖော်ထုတ်ရန် သတင်းအချက်အလက်များ မျှဝေနိုင်ခြင်း၊ လူကုန်ကူးမှုများအပေါ် စုံစမ်းစစ်ဆေးမှုများ လွယ်ကူချောမွေ့စေရန်နှင့် အလေ့ အကျင့်ကောင်း များ မျှဝေနိုင်ရန်အတွက် အကျိုးကျေးဇူးများ ဖြစ်ပေါ်လာစေရန် ရည်ရွယ်ကျင်းပခြင်း ဖြစ်ကြောင်း၊ ဩစတြေးလျ-အာရှ လူကုန်ကူးမှုတိုက်ဖျက်ရေး အဖွဲ့ AAPTIP (Australia-Asia Program to Combat Trafficking in Persons) နှင့်အဖွဲ့အစည်းများမှ တရားဥပဒေ ဘောင်အတွင်း ဆောင်ရွက်ရေး(Law Enforcement) အဖွဲ့များအတွက် နည်းပညာထောက်ပံ့ ပေးခြင်း၊ စံလုပ်ငန်းစဉ်များ ပြဋ္ဌာန်းပေးခြင်း၊ Guide line များရေးဆွဲပြဋ္ဌာန်းပေးမှုကြောင့် လူကုန်ကူးမှု စုံစမ်းစစ်ဆေးမှုများတွင် တရားစွဲတင်ခြင်းနှင့် လူကုန်ကူးသူများအား ထိရောက် သော ပြစ်ဒဏ်ပေးနိုင်ရေးတို့အတွက် ရင်းနှီးပွင့်လင်းစွာ ဆွေးနွေးအဖြေရှာကြ ရန်တိုက်တွန်း ပါကြောင်းနှင့် နောက်ပိုင်းတွင်လည်း ပိုမိုကောင်းမွန်သည့် ညှိနှိုင်း ဆောင်ရွက်မှုများ ဆက်လက် ပြုလုပ်သွားရန် မျှော်လင့်ပါကြောင်း ပြောကြားသည်။
ထို့ပြင် အစိုးရ တိုးတက်ပြောင်းလဲမှုတွင် ကမ္ဘာလုံးဆိုင်ရာ အလားအလာများနှင့် စိန်ခေါ်မှု များစွာရှိပြီး ယင်းတို့အနက် ပြောင်းရွှေ့သွားလာမှု၊ ရာသီဥတုပြောင်းလဲမှု၊ နျူကလီးယား ထိန်းချုပ်မှုနှင့် အကြမ်းဖက်မှုများသည် အကြီးမားဆုံး စိန်ခေါ်မှုများဖြစ်ကြောင်း၊ အစုလိုက် အပြုံလိုက်ရွှေ့ပြောင်း သွားလာမှုများ၏ အရင်းခံမှာ ငြိမ်းချမ်းရေးနှင့် ဖွံ့ဖြိုးတိုးတက်မှု မရှိခြင်းကြောင့်ဖြစ်သည်ကို တွေ့မြင်ရကြောင်း၊ ၂၀၁၅ ခုနှစ်တွင် ကမ္ဘာ့ကုလသမဂ္ဂ၏ ထုတ်ပြန် ချက်အရ ရွှေ့ပြောင်းသွား လာသူ ၆၅ ဒသမ၃ သန်းအထိ စံချိန်တင်ခဲ့ကြောင်း၊ ထိုသို့ ရွှေ့ပြောင်းသွားလာသူများအပေါ် အဓမ္မလုပ်အားခေါင်းပုံ ဖြတ်ခိုင်းစေခြင်း၊ လုပ်အားခ ခေါင်းပုံဖြတ်ရယူခြင်းများ ကြုံတွေ့လေ့ရှိကြောင်း၊
ရေလုပ်သားများ၏ အခွင့်အရေးကာကွယ်စောင့်ရှောက်မှုများကို အထောက်အကူပြုစေရန် ခေါင်းပုံဖြတ်သည့်ကုမ္ပဏီများ၊ အဖွဲ့အစည်းများနှင့် လုပ်ငန်းရှင်များကို စုံစမ်းဖော်ထုတ်စေခြင်း၊ အသိပညာပေးခြင်း၊ လူသားအချင်းချင်း ရိုင်းပင်း ကူညီသော လူ့အသိုင်းအဝိုင်းတစ်ရပ်ကို ဖော်ဆောင်ခြင်းဖြင့် ဒေသတွင်း တစ်သားတည်း၊ တစ်စိတ်တည်းဖြစ်ပေါ်လာ စေကြောင်းနှင့် လေးနိုင်ငံအတွင်း လူကုန်ကူးမှုများ လျော့နည်းကျဆင်းရေးအား ပိုမိုအကောင်အထည်ဖော် ဆောင်ရွက် သွားနိုင်မည်ဟု ယုံကြည်ပါကြောင်း ရဲချုပ်ဇော်ဝင်းက ပြောကြားသည်။
ဩစတေးလျသံအမတ်ကြီးက AAPTIP အနေဖြင့် ရဲလုပ်ငန်းနှင့် တရားစွဲဆိုရေး လုပ်ငန်းများတွင် အခြားအဖွဲ့အစည်း များနှင့် ပူးပေါင်းဆောင်ရွက်လျက်ရှိပြီး၊ အဓိကအားဖြင့် နိုင်ငံဖြတ်ကျော် စုံစမ်းစစ်ဆေးမှုများ တိုးတက်လာစေရန်၊ ရဲလုပ်ငန်း စွမ်းရည်မြှင့်တင်ရေး၊ လူကုန်ကူးခံရသူ ထောင်ပေါင်းများစွာကို နေရပ်ပြန်ပို့ရေး၊ လူပြန်လည်ဝင်ဆံ့ပေါင်းဆည်း ရေးကို ဩစတေးလျ အစိုးရက ကူညီနိုင်ခဲ့ပြီး၊ လူကုန်ကူးမှု ကျူးလွန်သူများကိုလည်း တရားစွဲဆိုခြင်းဖြင့် လူကုန်ကူးမှုများ ကို တားဆီးနိုင်မည်ဖြစ်ကြောင်းနှင့် ယခုလို နိုင်ငံပေါင်းစုံ အစည်းအဝေးများကို ဦးဆောင်ကျင်းပခဲ့ပြီး နိုင်ငံဖြတ်ကျော် ပူးပေါင်း ဆောင်ရွက်ခြင်းသည် အရေးကြီးကြောင်း  ပြောကြားသည်။
ထိုင်းနိုင်ငံရဲမှူးကြီး Khemmarin Hassiri က ရေလုပ်သားများ ကာကွယ်ပေး နိုင်ရေးကို နှစ်နိုင်ငံ ရဲတပ်ဖွဲ့၊ တပ်မတော်၊ လူမှုဝန်ထမ်းအဖွဲ့များပါဝင်သည့် လူကုန်ကူးမှုတိုက်ဖျက်ရေး ဗဟိုအဖွဲ့က ပူးပေါင်း၍ဆောင်ရွက် လျက်ရှိကြောင်း၊ မြန်မာ-ထိုင်း နှစ်နိုင်ငံအကြား Hot Line နံပါတ်ထားရှိပြီး စမတ်ဖုန်းများအသုံးပြု၍ လူကုန်ကူးမှုဆိုင်ရာ သတင်းအချက်အလက် များမျှဝေနိုင်ရေးကို မကြာမီဆောင်ရွက် သွားမည်ဖြစ်ကြောင်း ပြောကြားသည်။
ဒုတိယရဲမှူးကြီး သက်နောင်က လေးနိုင်ငံဆွေးနွေးပွဲပြီးပါက ရေလုပ်သားများ အခွင့်အရေး ပိုမိုအကာအကွယ် ပေးနိုင်ရန် ထိုင်း-မြန်မာ၊ မြန်မာ-အင်ဒိုနီးရှားစသည်ဖြင့် နှစ်နိုင်ငံချင်း အလိုက် နားလည်မှုစာချွန်လွှာများ ပိုမိုပြည့်စုံကောင်းစေရေး ဆွေးနွေးသွားရန်ရှိကြောင်း၊ ရွှေ့ပြောင်းလုပ်သားများအနေဖြင့် ကျွမ်းကျင်မှုမရှိဘဲ ပင်လယ်ပြင် ငါးဖမ်းလုပ်ငန်းများ လုပ်ကိုင်ရန်အတွက် သွေးဆောင်ဖြားယောင်းမှုများကို သတိပြုရန်နှင့် တရားဝင် လုပ်ကိုင်ပါက အထောက်အထား ခိုင်ခိုင် လုံလုံဖြင့်သာ လုပ်ကိုင်ကြရန် တိုက်တွန်းမှာကြားသည်။
ပင်လယ်ပြင်ငါးဖမ်း လုပ်သားအများဆုံးမှာ မြန်မာနိုင်ငံမှဖြစ်ပြီး၊ ငါးဖမ်းသင်္ဘော လုပ်ကိုင်သူ အများဆုံးမှာ ထိုင်းနိုင်ငံမှဖြစ်သည်။ ယင်းတို့မှာ အင်ဒိုနီးရှားပင်လယ်ရေပိုင် နက်တွင် အများဆုံး သွားရောက်ငါးဖမ်းလေ့ရှိကြောင်း သိရသည်။ အဆိုပါ ၄ နိုင်ငံ ဆွေးနွေးပွဲကို အောက်တိုဘာ ၁၉ ရက်အထိ ကျင်းပမည်ဖြစ်ကြောင်း သိရသည်။
ငွေကြေးဖောင်းပွမှု (Inflation) နှင့် စပ်လျဉ်းသည့်ဆွေးနွေးခန်း
(အပိုင်း - ၁)
(အပိုင်း - ၂)
Myanma Alinn
The Global New Light Of Myanmar
သမ္မတ၊ ဒုသမ္မတသတင်း
ဝန်ကြီးဌာနသတင်း
ပြည်တွင်းသတင်း
နိုင်ငံတကာသတင်း
သတင်းထုတ်ပြန်ချက်
နယ်သတင်းများ
နိုင်ငံတော်အစိုးရ၏ ကြေညာချက်များ
ဝန်ကြီးဌာန ကြေညာချက်များ
ဦးစီးဌာနနှင့် လုပ်ငန်းများ၏ ကြေညာချက်များ
ရည်ညွှန်းကဏ္ဍ
မြန်မာ့ရုပ်ရှင်ထူးချွန်ဆု
ငြိမ်းချမ်းရေးဖော်ဆောင်မှု
နိုင်ငံတော်ပြန်တမ်း
အမျိုးသားစာပေဆု
MOI အကြောင်း
ပြန်ကြားပေးရန်၊  ပညာပေးရန်၊ ဖျော်ဖြေပေးရန်